Martti Linna (kirjailija)

Martti Olavi Linna (s. 1966 Kivijärvi) on suomalainen kirjailija. Hän on koulutukseltaan metsätalousinsinööri ja asuu nykyisin Haminassa. Linna on kirjoittanut romaanien ja tietokirjojen lisäksi muun muassa kolumneja, pakinoita ja novelleja. == Tuotanto == Linna julkaisi esikoisromaaninsa Syysmarkkinat vuonna 2005. Kaksi vuotta myöhemmin ilmestyi dekkari Ahventen valtakunta. Ranskalainen Gaia Editions -kustantamo julkaisi sen maaliskuussa 2013 nimellä La Royaume des perches. Käännös oli samana vuonna ehdolla Ranskan arvostetuimman rikoskirjallisuudelle myönnettävän palkinnon, eli Grand prix de Littérature policièren saajaksi. Vuonna 2008 Linnalta ilmestyi tietoteos Metsänhoitoa Suomen Karjalan Kannaksella. Se kertoo metsänhoidosta Karjalan kannaksella 1800-luvulta aina vuoteen 1939. Linnan vuonna 2009 julkaistu rikos- ja avioliittoromaani Tammikoti jatkaa Ahventen valtakunnassa ensiesiintymisensä tehneen rikosylikonstaapeli Reijo Sudenmaan tarinaa. Samoin tekevät myös romaanit Kuolleita unelmia (2010), Liian iso juttu (2011), Kultainen sääntö (2013), Rakkausarpia (2015), Kasvuaikaa (2017) sekä Impivaara (2019). Vuonna 2012 Linnalta ilmestyi ihmisen sisäisestä tarinasta, ja tragikoomisesta parisuhteesta kertova romaani Ristimitta, sekä metsätietokirja Metsänomistajan rahakirja. Vuonna häneltä 2014 ilmestyi vaihtoehtoishistoriallinen romaani Niobe. Se joka kertoo elämästä rotupuhtaassa Suomessa Saksan voittaman toisen maailmansodan jälkeen. Vuonna 2015 ilmestynyt romaani Kaksi hautaa saarella pohjautuu Haminan edustalle Majasaareen haudattujen Aleksei Osipovin ja hänen Maija-rakastettunsa tarinaan. Osipov oli keväällä 1918 punaisten Savon rintaman viimeinen ylipäällikkö. Vuonna 2017 ilmestynyt Linnan ensimmäinen lastenromaani Isän luokse taas kertoo ilmastonmuutoksesta yhdeksänvuotiaan Katri-tytön silmin. Linna on jatkanut myös tietokirjallisuuden kirjoittamista. Vuonna 2018 ilmestynyt Keisareita ja kalastajia: tarinoita itäiseltä Suomenlahdelta kertoo tuon merialueen rikkaasta historiasta, luonnosta ja ihmisistä. Keväällä 2020 ilmestynyt tietokirja Tanssilavojen Suomi kertoo suomalaisesta, yli satavuotiaasta tanssilavakulttuurista sekä tanssijoiden, tanssipaikkojen rakentajien ja pyörittäjien että tanssimuusikoiden näkökulmasta. Elokuussa samana vuonna ilmestyi Linnan kirjoittama Hamina Tattoo -sotilasmusiikkifestivaalin 30-vuotisjuhlakirja. ==Teokset== ;Romaanit * Syysmarkkinat, Otava, 2005. *Ahventen valtakunta, Myllylahti Oy, 2007. Ranskannos 2013: La Royaume des perches *Tammikoti, Myllylahti Oy, 2009. *Kuolleita unelmia, Myllylahti Oy, 2010. Ranskannos 2016: La maison de vos rêves *Liian iso juttu, Myllylahti Oy, 2011. *Ristimitta, Karisto Oy, 2012. *Kultainen sääntö, Myllylahti Oy, 2013. *Niobe, T:mi Martti Linna, 2014. *Rakkausarpia, Myllylahti Oy, 2015. *Kaksi hautaa saarella, Karisto Oy, 2015. *Kasvuaikaa, Myllylahti Oy, 2017. *Isän luokse, Myllylahti Oy, 2017. *Impivaara, Myllylahti Oy, 2019 *Tämä nuori maa, Karisto Oy 2022 ;Tietokirjat * Metsänhoitoa Suomen Karjalan Kannaksella, Kustannus HD, 2008. *Juurikkalan 500 mottia, Metsäkustannus, 2011. *Metsänomistajan rahakirja, Metsäkustannus, 2012. *Harjusta maailmalle - ensimmäiset 125 vuotta, Harjun Oppimiskeskus, 2014. *Talonpojista maaseutuyrittäjiksi - MTK 100 vuotta Kaakkois-Suomessa, MTK-Kaakkois-Suomi, 2017. *Keisareita ja kalastajia - Tarinoita itäiseltä Suomenlahdelta, T:mi Martti Linna, 2018. *Tanssilavojen Suomi, Karisto, 2020. *Hamina Tattoo. 30-vuotisjuhlakirja, Haminan kaupunki/Hamina Tattoo,2020. ;Näytelmät *Haminan Rauha - 200 vuotta naisen elämästä, Teatteri Kurkiaura, 2009. ==Palkinnot ja tunnustukset== * Suomen Maakuntakirjailijat -mitali, Suomen Maakuntakirjailijat ry, 2013 *Grand Prix de Littérature Policière -ehdokkuus parhaaksi ranskaksi käännetyksi rikosromaaniksi, Le Royaume des perches, 2013 *Lasten LukuVarkaus -lastenkirjallisuuskilpailun finalisti 2018 romaanilla Isän luokse ==Lähteet== * Martti Linnan kotisivut * Helsingin kaupunginkirjasto, Sanojen aika Luokka:Suomalaiset kirjailijat Luokka:Suomalaiset insinöörit Luokka:Vuonna 1966 syntyneet Luokka:Elävät henkilöt